‘ઓ.કે. ડન…’ હંમેશાં બંને વચ્ચે વાતચીત કરવામાં કોઈ સંકોચ-ક્ષોભ નડ્યો ન હતો, પણ એક નવા સંબંધે બંને વચ્ચે સંકોચ ઊભો કરી દીધો હતો. બંને મિત્ર તરીકે એકબીજાને ખૂબ પસંદ કરતાં હતાં, પણ હવે એકબીજા પ્રત્યે આ નવી લાગણી જન્મી તેના કારણે બંને સ્તબ્ધ હતાં. બંને આ નવી લાગણી સાથે સંબંધ જોડવાની મથામણ કરી રહ્યા હતા. બંને ઉંમરલાયક હતા. તેથી જે લાગણી જન્મી છે તે યોગ્ય છે કે નહીં એના સંદર્ભ પણ વિચારતા હતા અને સંકોચ કદાચ એને કારણે જ હતો.